kardosdrur/scandi-wiki huggingface dataset:
Henry Cavill

Henry William Dalgliesh Cavill (/ˈkævᵻl/; født 5. maj 1983) er en britisk skuespiller. Cavill er mest kendt for rollerne som Superman og Geralt i Netflix-serien The Witcher.

Cavill begyndte sin karriere med at spille hovedrollerne i filmatiseringerne af Greven af Monte Cristo (2002) og I Capture the Castle (2003). Han dukkede senere op i mindre biroller i tv-serier såsom BBCs Inspector Lynley Mysterier, ITVs Inspektør Barnaby og Showtimes The Tudors (2007-2010). Herefter krydsede han over til mainstream Hollywood-film såsom Tristan & Isolde (2006), Stardust (2007), Blood Creek (2009) og Immortals (2011).

Udvalgt filmografi

Film 
 Laguna (2001) – Thomas
 Greven af Monte Cristo (2002) – Albert Mondego
 I Capture the Castle (2003) – Stephen Colley
 Tristan & Isolde (2006) – Melot
 Stardust (2007) – Humphrey
 Blood Creek (2009) – Evan Marshall
 Immortals (2011) – Theseus
 The Cold light of Day (2012) – Will
 Man of Steel (2013) – Clark Kent / Superman
 The Man From U.N.C.L.E. (2015) – Solo
 Batman v Superman: Dawn of Justice (2016) – Clark Kent / Superman
 Sand Castle (2017) – Cpt. Syverson
 Justice League (2017) – Clark Kent / Superman
 Mission: Impossible - Fallout (2018) – August Walker
 Nomis (2018) – Marshall
  (2020) - Sherlock Holmes

 Tv-serier 
 The Inspector Lynley Mysteries (2002) – Chas Quilter
 Kriminalkommissær Barnaby (2003) – Simon Mayfield
 The Tudors (2007–2010) – Charles Brandon
 The Witcher'' (2019-) – Geralt af Rivia

Referencer

Eksterne henvisninger 

 

Skuespillere fra Storbritannien
Niels H. Hoffmeyer

Niels Henrik Cordulus Hoffmeyer (født 3. juni 1836 i København, død 16. februar 1884 samme sted, gift med Louise Hauberg 1866) var en dansk officer og meteorolog; grundlægger af Danmarks Meteorologiske Institut. Han var søn af Andreas Brock Hoffmeyer, der ligeledes var officer og tillige medlem af Femte Juni-bevægelsen, og bror til Julius Hoffmeyer.

Niels Hoffmeyer blev uddannet på Landkadetakademiet og blev sekondløjtnant i 1853, artilleriofficer og premierløjtnant i 1863. Blev  hjemsendt fra Slesvig i 1864 pga. sygdom med rang af kaptajn. Hoffmeyer tog til Frankrig, hvor han studerede jernfabrikation. Nogenlunde samtidigt udbredes telegrafen for alvor, og kombineret med hans matematiske evner og hans tilbagevenden til Danmark og et job i Krigsministeriet, indså Hoffmeyer, at det kunne udnyttes til at indsamle og systematisere meteorologiske observationer og dele dem med andre lande, så man på kort tid kunne danne sig et overblik. Og ikke mindst lave statistik over disse informationer.

Efter at være blevet udnævnt til at oprette og bestyre Danmarks Meteorologiske Institut under Marineministeriet (med lejede lokaler i Navigationsskolen i Havnegade i København) opfandt Hoffmeyer de synoptiske kort, hvorpå man indtegnede alle målinger over Nordeuropa, hvorved et tydeligt billede af vejret over store områder fremkom og ikke mindst gjorde det muligt at forudsige vejret bedre end før.

Han blev Ridder af Dannebrog 1878.

Han er begravet på Assistens Kirkegård.

Kilder 

Dansk biografisk Lexikon, VII. Bind. I. Hansen - Holmsted, s. 496-498, Hentet d. 30. marts 2017

Eksterne henvisninger 
 

Artikler fra 1. udgave af Dansk biografisk leksikon
Meteorologer fra Danmark
Artilleriofficerer fra Danmark
Riddere af Dannebrog
Personer fra København
Danskere i 1800-tallet
Maurice Hilleman

Maurice Hilleman (født  i Miles City, Montana, død  i Philadelphia) var en amerikansk mikrobiolog.

Hilleman udviklede over 40 vacciner.

Omkring halvdelen af vaccinerne som gives i børnevaccinationsprogrammet er udviklet af ham, deriblandt vacciner mod mæslinger, fåresyge, hepatitis A, hepatitis B, skoldkopper og meningitis. Han deltog også i opdagelsen af forkølelsesviruset Adenoviridae, hepatitis-viruset og det kræftfremkaldende virus SV40.

Hillemann har gennem sine vacciner reddet flere menneskeliv end nogen anden medicinsk forsker fra 1900-tallet. Robert Gallo har beskrevet ham som "den mest succesfulde vaccineudvikler i historien".

Kilder

Eksterne henvisninger 

 Hilleman — A Perilous Quest to Save the World's Children (a documentary about his life) 
 "History of Vaccines", Vaccinehistorien, med oplysninger om mange af Hillemans vacciner

Litteratur 
 

Mikrobiologer
Puls (musikalbum)

{{Infoboks album
  |Titel         = Puls
  |Cover         = 
  |Coverstørrelse=
  |Kunstner      = 
  |Type          = 
  |Indspillet    = 
  |Udgivet       = 
  |Spor          = 
  |Genre         = 
  |Længde        = 
  |Sprog         = 
  |Producer      = 
  |Lydtekniker   =
  |Mixing        =
  |Mastering     =
  |Udgiver       = 
  |Musikere      = 
  |Anmeldelser   = 
  |Hitlister     = 
  |Priser        = 
  |Grammypriser  =
  |Før           = '()
  |Nu            = '''''()
  |Efter         = '()
  |Langtype      =
  |Kompileret af = 
  |Diverse       =
}}Puls''''' er et musikalbum af den danske sanger, sangerskriver og producer ULYD udgivet den 20. maj 2016.

Puls er udgivet på Lille Masse.

Numre 

Note:

Besætning 
# = track (nummer)
 ULYD: vokal, beats, synthesizer og programmering på #1-9 I Guitar på #3, #4, #8 og #9
 Michala Østergaard-Nielsen: trommer på #3, #4, #6, #8, | midi-highhat-trigger på #2 | percussion på #9
 Jesper Edvardsen: el-bas på #4, #6, #7, #8, #9
 Issouf Diarra: djembe på #6 | tamani (talking drum) på #7
 Ibrahima Diarra: doudouba på #6 | djembe på #7

Stamdata 
Kompositioner og tekster af ULYD.

Indspillet i millfactory studio

Produceret af ULYD

Co-produceret af Boe Larsen

Mixet af Boe Larsen

Master af Jan Eliason i audioplanet studio

Cover af Sabrina Diesler

Udgivet af LILLE MASSE

LM1601

EAN 5 710261 059741

© Ulyd og Lille Masse 2016

Anmeldelser 
http://www.gfrock.dk/ulyd-puls/

Noter 

Album fra 2016
Frans G. Bengtsson

Frans G. Bengtsson, (født 4. oktober 1894 i Rössjöholm, død 19. december 1954 Ribbingsfors), var en svensk forfatter, lyriker og oversætter. Han er mest kendt for vikingetidsromanen Røde Orm.

Biografi 

Bengtsson blev født på Rössjöholm slot i Tåssjö ved Ängelholm i Skåne, hvor hans far var forvalter. Han begyndte på spredte studier ved Lunds Universitet, hvor han dog iflg. eget udsagn brugte det meste af tiden på at spille skak, en interesse han fastholdt livet igennem. En nyrelidelse tvang ham væk fra studierne i fem år, men i 1920 genoptog han dem og tog samme år en kandidateksamen (svarende til dansk cand.mag.). I studietiden omgikkes han en del forfattere og litteraturhistorikere.

I 1923 udgav Bengtsson sin første digtsamling Tärningekast, som blev vel modtaget af kritikken, hvilket ikke gjaldt den næste, Legenden om Babel. For at tjene penge måtte han påtage sig arbejde som oversætter af f.eks. Henry David Thoreaus Livet i skovene, John Miltons Det tabte paradis samt Rolandskvadet. Han skrev tillige avisartikler, hvoraf han i 1929 samlede nogen til en essay-samling,  Litteratörer och militärer.

Sin indledning til Livet i skovene brugte han i 1931 som afhandling, da han fik en licentiateksamen i litteraturhistorie og poetik. 1935-36 udgav han sin store biografi om Karl XII. Størst succes fik Bengtsson med de to bøger om Røde Orm'', der udkom i 1941 hhv. 1945. De er senere ved læserafstemninger blevet kåret blandt de vigtigste svenske bøger i 1900-tallet.

Da Frans G. Bengtsson døde i 1954 efterlod han sig en bogsamling, der kan se på hans mindebibliotek i Gullspång.

Værker oversat til dansk

Noter

Eksterne henvisninger 
 

Forfattere fra Sverige
Digtere fra Sverige
Oversættere fra Sverige
Personer fra Skåne
Triptyque des Monts et Châteaux

Triptyque des Monts et Châteaux er et belgisk cykelløb, der blev etableret i 1996. Siden 2005 har løbet været arrangeret som et kategori 2.2 løb i UCI Europe Tour-kalenderen.

Liste over vindere

Referencer

Eksterne henvisninger 
 

 
Etableret i 1996
Triptyque des Monts et Châteaux 2017

Den 22. udgave af Triptyque des Monts et Châteaux blev afholdt fra den 31. marts til den 2. april 2017. Løbet var en del af UCI Europe Tour 2017-kalenderen og var klassificeret i kategori 2.2. Den samlede vinder af løbet blev belgiske Jasper Philipsen fra BMC Development.

Hold

Danske ryttere

Etaperne

Løbet

1. etape

2. etape

3a. etape

3b. etape

Resultater

Samlede stilling

Pointkonkurrencen

Holdkonkurrencen

Eksterne henvisninger 
 
 

UCI Europe Tour 2017
Triptyque des Monts et Châteaux
GP Izola 2017

Grand Prix Izola 2017 var den 4. udgave af løbet, der blev afholdt den 28. februar 2017. Løbet var en del af UCI Europe Tour 2017 og var kategoriseret som et 1.2-løb. Vinderen blev italienske Filippo Fortin (Tirol).

Hold og ryttere

Resultater 
Løbet blev vundet af Filippo Fortin (Tirol).

Referencer 

2017
UCI Europe Tour 2017
Clássica da Arrábida 2017

Classica da Arrábida 2017 var den 1. udgave af løbet, der blev afholdt den 5. marts 2017. Løbet var en del af UCI Europe Tour 2017 og var kategoriseret som et 1.2-løb. Vinderen af løbet blev portugisiske Amaro Antunes (W52-FC Porto).

Hold og ryttere

Resultater 
Løbet blev vundet af portugisiske Amaro Antunes (W52-FC Porto).

Referencer 

UCI Europe Tour 2017
La Popolarissima 2017

La Popolarissima 2017 var den 102. udgave af løbet, der blev afholdt den 19. marts 2017. Løbet var en del af UCI Europe Tour 2017 og var kategoriseret som et 1.2-løb.

Hold og ryttere

Resultater 
Løbet blev vundet af Filippo Calderaro (Zalf Euromobil Désirée Fior).

Referencer 

UCI Europe Tour 2017
Triptyque des Monts et Châteaux 2016

Det 21. Triptyque des Monts et Châteaux 2016 fandt sted fra 1. til 3. april 2016. Løbet blev vundet af Mads Würtz Schmidt.

Deltagende hold

Etaperne

Trøjernes fordeling gennem løbet 

Triptyque des Monts et Châteaux
Cykelløb i 2016
Institut des sciences et techniques des Yvelines

Institut des sciences et techniques des Yvelines er et fransk ingeniør-institut tilknyttet Université de Versailles-Saint-Quentin-en-Yvelines.

Instituttet blev oprettet i 1992 og har i dag omkring 500 studerende.

Eksterne henvisninger 

Uddannelsesinstitutioner i Frankrig
Tekniske universiteter
Polynesian Voyaging Society

Polynesian Voyaging Society (PVS) er en almennyttig forsknings- og uddannelsesinstitution med base i Honolulu på Hawaii. PVS blev etableret i 1973 for at forske i og bevare traditionelle polynesiske navigationsmetoder. Ved at bruge kopier af traditionelle toskrogede kanoer arrangerer PVS rejser i Polynesien, hvor deltagerne navigerer uden moderne instrumenter.

Historie 
PVS blev etableret i 1973 af  af Ben Finney (maritim antropolog), Herb Kawainui Kāne (hawaiiansk kunstner) og Charles Tommy Holmes (sejler). Disse tre ville gerne vise, at polynesere fra oldtiden bevidst kunne have bosat sig i den polynesiske trekant ved at navigere uden brug af instrumenter. Det første projekt i PVS var at konstruere en kopi af en toskroget havkano.

Hokuleʻa 
Den 8. marts 1975 blev den første havkano bygget på Hawaii-øerne i over 600 år søsat med kaptajn Kawika Kapahulehua og hans besætning. Under navnet Hokuleʻa lagde den 1. maj 1976 fra land i Hawaii med kurs mod Tahiti i et forsøg på at genopdage den ældgamle rejserute. Den mikronesiske navigatør Mau Piailug kunne uden brug af instrumenter sikre, at kanoen navigerede til Tahiti, hvortil den ankom 3. juni samme år. 

Efter at et forsøg i 1978 på at sejle til Tahiti var mislykket, da Hokuleʻa kæntrede i nærheden af Hawaii-øen Lanai, hvorved besætningsmedlemmet Eddie Aikau omkom, oplærte Piailug Nainoa Thompson i de gamle navigationsmetoder. To år senere, i 1980, gentog Thompson den oprindelige tur fra Hawaii til Tahiti med succes, hvorved han blev den første nutidige hawaiianer, der beherskede den ældgamle mikronesiske navigationskunst. 

Siden denne tur har Hokuleʻa og hendes søsterkano, Hawaiʻiloa, foretaget en række sejladser i Polynesien, herunder til Tonga, Samoa og New Zealand.

Alingano Maisu 
Den 23. januar 2007 satte Hokuleʻa og Alingano Maisu sejl for en tur til Mikronesien og Japan. I marts 2007 ankom de til Piailugs hjemø Satawal, hvor fem indfødte hawaiianere og seksten andre personer gennemførte pwo-ritualet og derved blev mesternavigatører. Begivenheden var den første pwo-ceremoni på Satawal i 50 år, og Alingano Maisu blev givet til Piailug for hans indsats med at genoplive den gamle navigationsform.

Finansiering 
USA's kongres øremærkede i 2009 $238.000 til Polynesian Voyaging Society.

Referencer

Litteratur

Eksterne henvisninger 
Polynesian Voyaging Societys hjemmeside
Traves with Hokuleʻa, en personlig fortælling

Navigation
Hawaii
Hvide amerikanere

Hvide amerikanere er amerikanere, der betragtes eller rapporteres som hvide folk. United States Census Bureau definerer hvide folk som dem, der har oprindelse i de originale folkeslag i Europa, Mellemøsten eller Nordafrika. Som alle officielle amerikanske racekategorier har "hvide" en "ikke hispanic eller latino" og en "Hispanic eller Latino" opgørelse, sidstnævnte består primært af hvide mexicansk-amerikanere og hvide cubansk-amerikanere. Udtrykket "Caucasian" benyttes ofte skiftevis med "white", tiltrods for at udtrykkene ikke er synonymer.

De største herkomster af hvide amerikanere er: tysk-amerikanere (16,5 %), irsk-amerikanere (11,9 %), engelsk-amerikanere (9,2 %), italiensk-amerikanere (5,5 %), mexicansk-amerikanere (5,4 %), fransk-amerikanere (4 %), polsk-amerikanere (3 %), skotsk-amerikanere (1,9 %), hollandsk-amerikanere (1,6 %), norsk-amerikanere (1,5 %) og svensk-amerikanere (1,4 %). Til trods for dette menes engelsk-amerikanere og britisk-amerikanere at være underopgjort, eftersom flere af disse selvrapporterer og identificerer sig som amerikanere (6,9 %), pg.a. længden af den tid, som deres forfædre har beboet USA. Der er 0,5 % dansk-amerikanere.

Hvide (inklusive hispanic, som identificerer sig som hvide), udgør majoriteten med i alt 246,6 mio. mennesker eller 77,35 % af USA's befolkning (2014). Ikke-hispanic hvide udgjorde omkring 197,9 mio. mennesker eller 62,06 % af USA's befolkning.

Referencer

Eksterne henvisninger
Corona (øl)

Corona er et mexikansk ølmærke, der fremstilles af Grupo Modelo. Produktionen af Corona begyndte i 1925 i Mexico City. I dag bliver Corona produceret og tappet i bokse og glasflasker i varierende størrelser. Den mest almindelige variant tappes i glasflasker med 35,

5 cl indhold og har en alkoholstyrke på 4,5 %. Den lille 25 cl.-udgave af Corona bliver kaldt for Coronita. Den store flaske på 94 cl. kaldes for Familiar.

Corona Extra 
Den internationalt mest kendte øltype i Corona-serien er Corona Extra, der eksporteres til mere end 150 lande. Eksportudgaven af Corona Extra tappes i 33 cl. glasflasker.

Drikkemåde 
Corona drikkes ofte "gennem" en båd af lime eller citron. Dette skete oprindeligt i Mexico for at hindre fluer i at komme ned i flasken.

Gluten 
Corona er et øl, der kan drikkes af mange, der har sygdommen cøliaki (glutenintolerance). Øllet brygges på malt fra byg, men da indholdet af gluten er lavere end 20ppm, vil det hos mange ikke give en allergisk reaktion.  Corona er derfor blandt de øltyper, som foreslåes af NCF (Norsk cøliakiforening) til folk med lidelsen, som ikke har en stærk reaktion på gluten. Imidlertid kan den individuelle reaktion på glutenindholdet i øllet variere.

Noter

Eksterne henvisninger 
 Produktinformation fra Grupo Modelo
 Hjemmeside for Corona Extra

Øl
ISO 3166-1 alfa-3

ISO 3166-1 alpha-3 koder er tre-bogstavs landekoder defineret af ISO 3166-1, som er en del af ISO 3166-standarden udgivet af International Organization for Standardization (ISO), for at repræsentere lande, selvstændige territorier og specielle områder med geografisk interesse. De giver en bedre visuel association mellem koderne og landenavnene end to-bogstavskoderne alpha-2 (det trejde sæt koder er numerisk og giver derfor ikke en visuel repræsentation). De blev første gang inkluderet som en del af ISO 3166-standarden i den første udgave i 1974.

Referencer 

03166-1 alfa-3
Landekoder
Asiatisk-amerikanere

Asiatisk-amerikanere eller asiatiske amerikanere er amerikanere af asiatisk oprindelse. Udtrykket refererer til en panetnisk gruppe, som inkluderer diverse befolkningsgrupper, der har forfædre i Østasien, Sydøstasien eller Sydasien, som defineret af United States Census Bureau. Det inkluderer folk der indikerer deres race(r) som "Asian" eller rapporterede angivelser som "Asian Indian, Chinese, Filipino, Korean, Japanese, Vietnamese og Other Asian". Asiatisk-amerikanere uden andre etniske oprindelser udgør 4,8 % af USA's befolkning, mens folk der alene er asiatisk eller kombineret med andre etniske oprindelser udgør 5,6 %. Der er 18,2 mio. asiatisk-amerikanere i USA.

Tiltrods for at migranter fra Asien har været en del af det moderne USA siden 1600-tallet, så begyndte immigration i stor-skala fra Asien først i midten af 1700-tallet. Nativistiske immigrationslove fra 1880'erne - 1920'erne ekskluderede forskellige asiatiske grupper, til sidst blev næsten al asiatisk immigration til kontinental USA forbudt. Efter at immigrationslovene blev reformeret fra 1940'erne - 1960'erne, de nationale oprindelseskvoter blev afskaffet, og asiatisk immigration steg hurtigt. Analyser fra 2010 census har vist at asiatisk-amerikanere er den hurtigst voksende race eller etniske gruppe i USA.

Fra begyndelsen af 2000'erne begyndte asiatisk-amerikaneres indkomster at overstige alle andre racegrupper. For eksempel havde asiatisk-amerikanere i 2008 den højeste gennemsnitlige husstandsindkomst i USA. I 2012 havde asiatisk-amerikanere det højest opnåede uddannelsesniveau og gennemsnitlige husstandsindkomst i USA.

Tiltrods for dette, så viser en rapport fra US Census Bureau i 2014 at 12 % af asiatisk-amerikanere levede under fattigdomsgrænsen, mens kun 10,1 % ikke-Hispanic hvide amerikanere levede under fattigdomsgrænsen. Når fødelande og andre demografiske faktorer tages med i beregning så er asiatisk-amerikanere hverken mere eller mindre fattige end ikke-hispanic hvide.

Referencer
Synoptisk vejrstation

En Synoptisk vejrstation er en vejrstation med en samling af forskellige instrumenter der automatisk og på regelmæssige og bestemte tidspunkter registrerer forskellige meteorologiske parametre. De synoptiske vejrstationer gør dette på samme tid over alt på kloden, og sender de opmålte data til centrale centre, der videreformidler disse til div. meteorologiske beregningscentre. Dette muliggør beregninger af vejrprognoser flere dage frem i tiden.

Hver 3. time dvs. kl. 00, 03, 06, 09, 12, 15, 18, 21 (UTC) registreres typisk vindhastighed, vindretning, lufttryk, lufttemperatur, fugtighed og evt. nedbør.

Disse data sendes videre i en simplificeret kodet form – typisk i METAR format, dette gælder især for lufthavne.

Nogle synoptiske stationer sender også data til det nationale meteorolgiske institut med en højere frekvens, typisk ned til 10 min. interval på bestemte parametre som f.eks. vind og nedbør.

Kilder 
| dmi.dk/nyheder , Hentet 31. marts 2017.

Meteorologi
Hispanic

Hispanic ( eller , , , ,  hispàno) refererer bredt til folk, nationer og kulturer, der har en historisk forbindelse til Spanien. 

Det anvendes almindeligvis om de lande som engang blev koloniseret af det Spanske Imperium i Amerika (se Spaniens kolonisering af Amerika) og Asien, især om landene i Latinamerika og Filippinerne. Der kan argumenteres for at udtrykket bør anvendes om alle spansk-talende kulturer eller lande, eftersom ordet historisk set henviser til Den Iberiske Halvø.

Hispanic refererede oprindeligt til folk fra den romerske provins Hispania, som stort set bestod af, hvad der svarer til Den Iberiske Halvø.

Referencer 

Hispanic- og latinoamerikanere
Latinamerikanere
Menneskerace
Aristoteles-universitetet i Thessaloniki

Aristoteles-universitetet i Thessaloniki(græsk: Αριστοτέλειο Πανεπιστήμιο Θεσσαλονίκης) er ét af to universiteter i Grækenlands næststørste by, Thessaloniki. Det har navn efter filosoffen Aristoteles, som blev født i Stageira, 55 km. øst for Thessaloniki. Med sine 40.000(2014) studerende er det landets næststørste.

Universitetet blev, som landets andet, grundlagt i 1925. Det optager 230.000 kvm. i byens centrum på et areal, som tidligere var jødisk kirkegård.

Uddannelser

Noter

Henvisninger 

Universiteter i Grækenland
Uddannelse i Grækenland
Thessaloniki
Etableret i 1925
Kløve Station

Kløve Station (Kløve stasjon eller Kløve holdeplass) er en jernbanestation på Bergensbanen, der ligger i Voss kommune i Norge. Stationen består af et spor og en perron med et læskur.

Stationen åbnede som trinbræt i oktober 1931. I forvejen var der etableret et læssespor på stedet 10. juni 1908, men det eksisterer ikke længere.

Litteratur

Eksterne henvisninger 

Stationer på Bergensbanen
Etableret i 1931
Jernbanestationer i Hordaland
Ygre Station

Ygre Station (Ygre stasjon) er en jernbanestation på Bergensbanen, der ligger i Voss kommune i Norge. Stationen har krydsningsspor, et sidespor og en perron samt en stationsbygning og et pakhus, der begge er i træ.

Stationen åbnede 10. juni 1908, året efter at Bergensbanen stod færdig. Den blev nedgraderet til trinbræt 31. maj 1970.

Stationsbygningen, der er opført efter tegninger af Balthazar Lange, stod oprindeligt på Nesttun Station på den nu nedlagte Vossebanen. Da Vossebanen blev ombygget til normalspor i 1904, fik Nesttun imidlertid en ny stationsbygning, hvorefter den gamle kom til Ygre. Stationsbygningen er i schweizerstil, mens pakhuset, der er opført efter tegninger i Paul Armin Due i 1909, er i dragestil. Begge bygninger blev fredet i 1997.

Litteratur

Eksterne henvisninger 

 

Stationer på Bergensbanen
Etableret i 1908
Jernbanestationer i Hordaland
Gjerdåker Station

Gjerdåker Station (Gjerdåker stasjon eller Gjerdåker holdeplass) er en jernbanestation på Bergensbanen, der ligger i Voss kommune i Norge. Stationen består af et spor og en perron med et læskur.

Stationen åbnede som trinbræt 18. oktober 1941.

Litteratur

Eksterne henvisninger 

Stationer på Bergensbanen
Etableret i 1941
Jernbanestationer i Hordaland
Parc amazonien de Guyane

Parc amazonien de Guyane (Nationalpark amazonien de Guyane) er en af Frankrigs ti nationalparker, der har til formål at beskytte den del af Regnskoven i Amazonas der ligger i Fransk Guyana. Det er den største nationalpark i både Frankrig og EU, og blandt de største i verden. Den ligger inde i landet, og der er kun adgang med flyvemaskine eller båd

Det beskyttede område omfatter et område på 20.300 km² med fuld beskyttelse, og en bufferzone på 13.600 km² så det samlede beskyttede regnskovsareal er på 33.900 km² .

Parken er oprettet i områder i kommunerne Camopi, Maripasoula, Papaïchton, Saint-Élie og Saül.

Historie 
Nationalparkprojektet i Fransk Guyana blev lanceret i forbindelse med Rio-konferencen om Bæredygtig Udvikling i 1992 4. juni 1992 af præsident François Mitterrand. Som opfølgning iværksatte man i 1993 en organisation for at skabe en nationalpark i Fransk Guyana. Det første projektforslag kom i 1995 , men det blev afvist i december 1997.

I juni 1998, indgik man Twenké aftalen om anerkendelse af de oprindelige folk og Businengue (maroner) som lever indenfor den dengang fremtidige nationalparks grænser.

Det endelige projekt blev præsenteret i 2006 i Official Journal of the French Republic, herunder navnet Parc amazonien de Guyane..

Oprettelsen blev iværksat med et dekret den 28. februar 2007, på trods af modvilje mod flere af de involverede hovedpersoner. Parkens administration mødtes første gang i juni 2007.

Beskyttelse 
I det 20.300 km² centrale område er minedrift efter guld totalt forbudt.

Sammen med Tumucumaque Nationalpark med et areal på 38.800 km² i nabolandet Brasilien), repræsenterer Parc amazonien de Guyane det største beskyttede regnskovsområde i verden.

Kilder

Eksterne henvisninger 

 Officiel website 

Nationalparker i Frankrig
Etableret i 2007
Fransk Guyana